Mari-Liis Sepper

pisi|Mari-Liis Sepper (2019)
Mari-Liis Sepper (sündinud 13. juulil 1978Priit Simson, "Mari-Liis Sepper: sinu võitlus aitab hiljem teisi", EPL, 19.11.2011 (vaadatud 12.07.2024)) on eesti jurist, aastatel 2010–2015 soolise võrdõiguslikkuse ja võrdse kohtlemise volinik.

Haridus
Ta on õppinud aastatel 1997–2002 Tartu Ülikooli õigusteaduskonna bakalaureuseõppes ja aastatel 2002–2003 magistriõppes Montpellier' Ülikooli õigusteaduskonnas Prantsusmaal, lõpetades selle Eesti magistritasemele vastava diplomiga (Diplôme d'études approfondies).

Töö
Aastatel 2003–2004 töötas Mari-Liis Sepper sotsiaalministeeriumis soolise võrdõiguslikkuse büroo juristina, aastatel 2003–2004 Tartu ja Tallinna Ülikoolis ning 2004. aastal Riigikohtus põhiseaduslikkuse järelevalve kolleegiumi nõunikuna. Aastatel 2004–2005 oli ta Euroopa Liidu Kohtus jurist-lingvist, aastatel 2005–2009 vabakutseline tõlkija ja toimetaja, aastatel 2009–2010 soolise võrdõiguslikkuse ja võrdse kohtlemise voliniku nõunik. Ta on õpetanud Tartu ja Tallinna Ülikoolis inimõiguste kursusi."Uueks soolise võrdõiguslikkuse volinikuks sai Mari-Liis Sepper", Delfi, 28.09.2010 (vaadatud 12.07.2024)

Töö võrdõigusvolinikuna
Aastatel 2010–2015 oli ta Eesti soolise võrdõiguslikkuse ja võrdse kohtlemise volinik. Neil aastatel kasvas oluliselt võrdõigusvoliniku büroo võimekus, mõju ja nähtavus, eraldi valdkonnana käivitati strateegilise hagelemise suund, mille kaudu tõhustati õiguskaitset diskrimineerimise vaidlustesStrateegiline hagelemine, võrdõigusvoliniku büroo tegevusvaldkond (arhiivikoopia Internet Archive'is) (vaadatud 12.07.2024). Kasvu aluseks oli suuresti välisrahastus eelkõige naiste ja meeste võrdsuse edendamiseks mõeldud Norra toetus. Sepperi eestvedamisel käivitati hea tahte märk "Siia saab", mis väärtustab kõigile inimestele avatud ja ligipääsetavat keskkondaMärgi "Siia saab" tutvustus voliniku kodulehel (arhiivikoopia Internet Archive'is) (vaadatud 12.07.2024).

Ajakirjanduses pälvisid tähelepanu mitmed tema hinnangud, näiteks spordivõistlustel antavate nais- ja meessoost rahvasportlaste autasude suuruse"Võrdõigusvolinik: parimate nais- ja meessoost rahvasportlaste autasud peavad olema võrdsed", ERR, 13.09.2015 (vaadatud 12.07.2024), töökuulutustes eesti keele kui emakeele nõudmise"Võrdõigusvolinik: nõue osata eesti keelt emakeelena diskrimineerib mitte-eestlasi rahvuse tõttu", ERR, 07.08.2015 (vaadatud 12.07.2024), näokatete keelustamise püüu"Võrdõigusvolinik: püüd keelustada näokatteid on põhiseadusega vastuolus", ERR, 07.08.2015 (vaadatud 12.07.2024), raamatupoes eeldatava lugeja soo ja vanuse alusel raamatute liigitamise"Võrdõiguslikkuse volinik kargas raamatupoe turja", Eesti Ekspress, 11.10.2012 (vaadatud 12.07.2024), ööklubides soo lõikes erinevate hindade"Võrdõiguslikkuse volinik: ööklubid kitsendavad meeste õigusi", Delfi, 10.11.2011 (vaadatud 12.07.2024), politseiametnikele konkreetsest tööst sõltumatult kehtestatud kehaliste katsete nõuete"Soovolinik Sepper pärib Vaherilt politseiametnike kehaliste katsete kohta aru ", Delfi, 19.07.2012 (vaadatud 12.07.2024), Aafrika jooksjatele Eesti spordivõistluste keelamiseEpp-Mare Kukemelk, "Kergejõustikuliit peab rassismisüüdistust kahetsusväärseks", Delfi, 08.11.2011 (vaadatud 12.07.2024)< geikristlasi toetanud EELK vaimuliku ametist tagandamise"EELK praost nõuab võrdõiguslikkuse voliniku ametist lahkumist", Delfi, 07.11.2011 (vaadatud 12.07.2024) ning juuksuriteenuste sooliselt ebavõrdse hinnakirja küsimustesKaidi Tahula, "Kas naised maksavad juuksuris ebaõiglaselt rohkem kui mehed?", Delfi, 15.01.2012 (vaadatud 12.07.2024).

Kahel viimasel tegevusaastal pööras Sepper volinikuna erilist tähelepanu lapsevanemluse teemadele ja selle alusel diskrimineerimiseleVõrdõigusvoliniku 2014. aasta tegevuse sisuline ja statistiline ülevaade (arhiivikoopia Internet Archive'is) (vaadatud 12.07.2024)"Mari-Liis Sepper: valitsus ei ole võrdõigusvolinikku toetanud", EPL, 01.10.2015. Näiteks esindas ta noort ema vaidluses Danske Banki vastu, kes ei võtnud naist tööle pärast lapsehoolduspuhkuselt naasmist.Teele Tammeorg, "Lapsepuhkuselt naasnud naine jäeti Danske Bankis tööta", EPL, 15.05.2015 (vaadatud 12.07.2024) Ka viimasel tööpäeval antud intervjuus pidas ta suurimaks probleemiks seda, kuidas kohtleb tööandja rasedaid ja lapsehoolduspuhkuselt tulnud naisi. Selleks ajaks oli voliniku kantselei aidanud 16 naisel, keda diskrimineeriti raseduse või lapsepuhkuselt naasmise tõttu, pöörduda töövaidluskomisjoni; kohtusse viidi kuus juhtumit.Tiina Jaakson, "Sepper: võrdõigusvoliniku kantselei peab tegema tõsiseid otsuseid, milliste tegevustega edasi minna", ERR, 02.10.2015 (vaadatud 12.07.2024)

Ametist lahkudes nimetas Mari-Liis Sepper oma töö raskeimaks osaks inimeste eelarvamuste murdmist mitte niivõrd üldiste hoiakute kui just nende konkreetse rakendamise tasandil igapäevaelus. Teiseks ametiajaks kandideerimisest loobumist põhjendas ta sooviga pühenduda akadeemilisele tegevusele. Sepperi ametijärglaseks sai Liisa Pakosta."Ametist lahkuv võrdõiguslikkuse volinik: kõige raskem oli eelarvamusi murda", ERR, 02.10.2015 (vaadatud 12.07.2024) Samas suhtus Sepper kriitiliselt valitsuse otsusesse mitte asendada kantselei rahastusest äralangevat Norra toetuste osa eraldisega riigieelarvest, mistõttu ta nägi ette kümneliikmelisest töötajaskonnast kuue lahkumist ja vajadust valida edasiste tegevussuundade vahel.

Hilisem töökäik
2018. aastal asus Sepper tööle Eesti Vegan Seltsi õigusnõustajana."Endine võrdõigusvolinik hakkas taimetoitlaste õigusnõustajaks", ERR, 19.03.2018 (vaadatud 12.07.2024)

2019. aastast töötab ta mõttekojas PraxisMari-Liis Sepper, ETIS (vaadatud 12.07.2024).

Autor ja toimetaja
Mari-Liis Sepper on soolise võrdõiguslikkuse seaduse kommenteeritud väljaande üks autoritest."Soolise võrdõiguslikkuse seadus, kommenteeritud väljaanne" Tallinn: Juura, 2010 (arhiivikoopia Internet Archive'is) (vaadatud 12.07.2024)

Ajakirjanduses on pälvinud korduvalt tähelepanu ka Sepperi osalus feministlikus artiklikogumikus "Tilliga ja tillita: retsepte Eesti feministidelt" (ENUT, 2003).Vilja Kiisler, "Zoovolinikuks tituleeritud Sepper räägib mõistuse keeles", Delfi, 22.11.2011 (vaadatud 12.07.2024)

 Tunnustus 

 2016 Sirbi laureaat

Viited

Välislingid

 Mari-Liis Sepperi ettekanne konverentsil "Väärtustades mitmekesisust: teel kaasava ja eelarvamustevaba töökeskkonna poole"
 Mari-Liis Sepperi kõne konverentsil "Erinevus rikastab" 1
 Raul Sulbi. Sepper: kandideerisin volinikuks selge visiooniga postimees.ee, 28. september 2010 (intervjuu)
 "Uus soovolinik pooldab karvaseid sääri" Eesti Ekspress, 2. oktoober 2010
 Sepper: erakonnad on valmis sookvoote rakendama err.ee, 4. oktoober 2010
 "Võrdse kohtlemise volinikul pole kodulehe uuendamiseks raha" postimees.ee (BNSi uudis), 6. oktoober 2010
 Berit-Helena Lamp. Sepper: inimesed ei julge enda eest seista postimees.ee, 7. oktoober 2010
 Merje Pors. Sepper: palgalõhe võiks tõusta valimiste keskseks teemaks postimees.ee, 14. jaanuar 2011
 "Volinik: naiste vähenev arv riigikogus on pettumus" ERR, 7. märts 2011
 Karoliina Vasli "Volinik Mari-Liis Sepper kutsub homofoobia teemal diskuteerima" Õhtuleht, 11. mai 2011
 Hanneli Rudi "Mehed kurdavad volinikule peamiselt soolise diskrimineerimise üle" Postimees, 28. juuli 2011
 Marek Strandberg "Vanad soostereotüübid on visad kaduma" Sirp, 27. oktoober 2011 (intervjuu)
 "Black runners banned from Estonian marathon" RT.com, 7. november 2011
 Priit Simson "Mari-Liis Sepper: sinu võitlus aitab hiljem teisi" EPL, 19. november 2011 (intervjuu)
 Madis Filippov "Neli inimest ootab voliniku vastust juba terve aasta" Postimees, 22. detsember 2011
 Mari-Liis Sepper "Koolitan ametnikke, esindan Eestit ja annan õigusnõu" Delfi, 12. jaanuar 2012
 Vördöiguslikkuse volinik kargas raamatupoe turja  Eesti Ekspress, 11. oktoober 2011
 Soovoliniku tegevust ei mõista 91% inimestest  Delfi, 27. august 2012
 Soovolinik Sepper sekkus raamatupoe Apollo tegevusse  ERR, 10. november 2012
 Soovolinik Sepper jäi ratastoolis inimestele kättesaamatuks  Õhtuleht, 7. november 2013
 Rahandusminister Ligi kritiseerib soovolinik Sepperit  Delfi, 23. oktoober 2012
 Soovolinik Sepperi kontorisse on tööle võetud vaid naisi  Delfi Rahvahääl, 12. november 2013
 Soovolinik Sepperi olemasolust teavad vaid pooled Eesti elanikud  Põhjarannik, 24. oktoober 2013
 Mari-Liis Sepper: loodan, et Eestis tekib uusi tugevaid naisliikumise figuure feministeerium.ee, 6. oktoober 2015

Kategooria:Eesti juristid
Kategooria:Tartu Ülikooli õigusteaduskonna vilistlased‎
Kategooria:Sündinud 1978